Qozog‘istonning Olmaota viloyati aholisi iqlim o‘zgarishlarining o‘ziga xos namunasiga guvoh bo‘lishdi, deyish mumkin. Viloyatning Talgar tumani Oy qarag‘ay darasiga dam olishga borganlar o‘zlari guvoh bo‘lgan tabiat hodisasini ijtimoiy tarmoqlarga joylashtirishdi. Gap shundaki, surat va videolavhalarga ko‘ra, bu yerda qor aralash do‘l yoqqan. Olma-ota shahrining o‘zida jala quygan va u shahar ko‘chalarini suv ostida qoldirgan.